2004 йыл халыҡиҫәбен алыу мәғлүмәттәре буйынса, илдә халыҡтың 78,8 % -ы туған теле тип (беренсе, бала саҡтан уҡ үҙләштергән телдәре) үҙ милләтенең телен күрһәткән, ә 20,8 %-ы уларҙың милләте менән тап килмәгән башҡа телдәрҙе күрһәткән. Молдавандар араһында 78,4 %-ы туған теле тип молдаван телен, 18,8 %-ы — румын телен, 2,5 %-ы — рус телен һәм 0,3 %-ы башҡа телдәрҙе күрһәтә. Украиндар араһында 64,1 %-ы туған теле тип украин телен, ә 31,8 %-ы — урыҫ телен күрһәтә. Урыҫтар араһында 97,2 %-ы үҙ милләтенең телен туған теле тип күрһәтә. Гагауздар урыҫтар кеүек үк күпселеге — 92,3 %-ы туған теле тип үҙ милләтенең телен күрһәткәндәр, ә 5,8 %-ы — рус телен. Туған теле болғар теле булған болғарҙар 81,0 % тәшкил итәләр, һәм 13,9 %-ы урыҫ телен туған теле тип күрһәтә.